jkorsvik/nowiki_second_scrape_merged huggingface dataset:
Sverre Johansen

Sverre Marinius Johansen (født 30. september 1898, død 11. mars 1983 i Bergen) var en norsk mann som arbeidet i Statspolitiet (Stapo) under andre verdenskrig. Etter likvideringen av Karl Marthinsen ble han sjef for Stapo med grad som oberstløytnant. Han var først politifullmektig i Stapo i Bergen og fra 1943 politiinspektør i Bergen. 
Saken mot Johansen ble ført ved Gulating lagmannsrett i mars 1948 og tiltalen omfattet blant annet deltakelse i Telavåg-aksjonen samt arrestasjon av jøder i Bergens-området høsten 1942. Det ble først lagt ned påstand om dødsstraff, senere endret til tvangsarbeid på livstid. Retten konkluderte med at Johansens medvirkning til deportasjon av jødene var «bistand til fienden» (straffelovens § 86), noe som var straffeskjerpende moment. Han ble dømt til 20 års tvangsarbeid og rettighetstap i 10 år. Han ble løslatt på prøve i 1952.


== Referanser ==
Howard Wolowitz

Howard Wolowitz er en fiktiv rollefigur fra den amerikanske TV-serien The Big Bang Theory. Rollefiguren blir portrettert av skuespilleren Simon Helberg. Karakteren ble oppkalt etter en dataprogrammerer som seriens medprodusent, Bill Prady, kjente. I episoden «The Pancake Batter Anomaly» fra første sesong kommer det frem at han ble født i 1981. 
Wolowitz studerte til å bli ingeniør ved Massachusetts Institute of Technology. Han er den eneste av de mannlige hovedrolle-karakterene i TV-serien som ikke har en doktorgrad - I stedet har han en mastergrad fra MIT. Sheldon forsøker derfor å latterliggjøre Howard, som forsvarer seg med å påpeke at arbeidet hans som ingeniør har en faktisk anvendelse i virkeligheten. Men hans venners arbeid i stor grad er teoretisk. Som romfartsingeniør arbeider han ofte med utstyr som brukes av NASA, og karakteren har vært på Den internasjonale romstasjonen.


== Familie og personlighet ==
Howard Wolowitz er enebarn. Hans far hans forlot familien da han var elleve år gammel, og han bodde sammen med sin mor, som ble spilt av Carol Ann Susi, frem til han flyttet sammen med Bernadette Maryann Rostenkowski, spilt av Melissa Rauch.
Howard Wolowitz er jøde, men ikke så opptatt av å praktisere sin egen religion. Han har nøtteallergi og er stolt av det faktum at han bare har tre prosent kroppsfett. Wolowitz er, i likhet med sine venner, fan av tegneserier og superhelter og han samler på dekorative beltespenner selv om han bare eier ett belte. Han snakker engelsk, fransk, mandarin, russisk, arabisk, persisk, japansk og det fiktive språket klingon fra Star Trek-filmene. Han kan også noen ord få på sindarin, det alviske språket som ble oppfunnet av J.R.R. Tolkien til Ringenes Herre.


== Arbeid ==
Howard arbeider ofte med oppdrag for NASA (og den internasjonale romstasjonen) selv om han mange ganger er alt for uforsiktig med det kostbare og høyteknologiske utstyret. I en episode nevner Howard at han har jobbet med utformingen av en satellitt, som går i bane rundt en måne av Jupiter og tar fotografier i høy oppløsning. 
Ved en annen anledning jobbet Howard med et avfallssystem for å håndtere menneskelig avfall, som skulle brukes ved den internasjonale romstasjonen. Men senere innså Howard at utstyret hans hadde en strukturell svakhet, og toalettet ville få store problemer etter 10 nedskyllinger. Dette gjør at Sheldon beskriver Howards arbeid som rørlegger. 
I sesong 4 utviklet Howard en spesiell robot-arm som også skulle brukes ved den internasjonale romstasjonen. Men han forsøkte å bruke roboten til onani, og armen blir sittende fast på penis. Howard kontakter Leonard og Raj, som tok han med til et sykehus. En sykepleier skrudde av datamaskinen som var koblet til roboten, og dette var nok til å frigjøre Howard. Den samme episoden ender med en ny telefon-samtale med Leonard, hvor det blir antydet at Howard forsøkte å bruke robot-armen på samme måte igjen - og derfor opplevde det samme problemet en gang til.
Rhagionempididae

Rhagionempididae er en utdødd gruppe (familie) av fluene (Brachycera), som sammen med  mygg (Nematocera),  utgjør tovingene (Diptera).


== Fossiler ==
Gruppen er kjent fra fossiler fra jura og kritt, dessuten er det funnet en hittil ubeskrevet art fra eocen.


== Systematisk inndeling ==

Orden tovinger (Diptera)
Fluer (Brachycera)
Underorden lavere fluer  (Orthorrhapha)
Overfamilien Rhagionoidea
familien Rhagionempididae Rohdendorf, 1951
Palaeoptiolina scobloi Kovalev, 1982 - midtre jura, Sibir
Probolbomyia modesta Ussatchev, 1968 - øvre jura, Kasakhstan
Rhagionempis tabanicornis Rohdendorf, 1938 -
Rhagionempis sp. - Eocen
Shevioptera sinitsae Kalugina, 1989
Ussatchevia jurassica Kovalev, 1982 - midtre jura, Sibir


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Rhagionempididae i Global Biodiversity Information Facility 
(en) Rhagionempididae hos Fossilworks
Asiochaoboridae

Asiochaoboridae er en utdødd gruppe (familie) av mygg (Nematocera).


== Fossiler ==
De fire artene er beskrevet fra Laiyang-formasjonen i Kina. Denne formasjonen stammer fra jura-tiden (125-112 millioner år før nåtid).


== Systematisk inndeling ==
Familien lar seg ikke lett passe inn i systematikken til myggene.

Orden tovinger (Diptera)
Mygg (Nematocera)
familien Asiochaoboridae Hong & Wang, 1990
Asiochaoborus tenuous Hong & Wang, 1990
Chaoboropsis longipedalis Hong & Wang, 1990
Sinochaoborus dividus Hong & Wang, 1990
Sunochaoborus laiyangensis Hong & Wang, 1990


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Asiochaoboridae i Global Biodiversity Information Facility 
(en) Asiochaoboridae hos Fossilworks
Eopolyneuridae

Eopolyneuridae er en utdødd gruppe (familie) av mygg (Nematocera).


== Fossiler ==
Gruppens to arter er beskrevet fra Issyk-Kul-formasjonen i Kirgisistan. Denne formasjonen stammer fra nedre jura (202-190 millioner år før nåtid).


== Systematisk inndeling ==
Familien lar seg ikke lett passe inn i systematikken til myggene.

Orden tovinger (Diptera)
Mygg (Nematocera)
familien Eopolyneuridae Rohdendorf, 1962
Eopolyneura tenuinervis Rohdendorf, 1962
Pareopolyneura costalis Rohdendorf, 1962


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Eopolyneuridae i Encyclopedia of Life 
(en) Eopolyneuridae i Global Biodiversity Information Facility 
(en) Eopolyneuridae hos Fossilworks
Hyperpolyneuridae

Hyperpolyneuridae er en utdødd gruppe (familie) av mygg (Nematocera).   


== Utseende ==
En ganske liten mygg, vingelengden var ca. 2,8 millimeter. Vingen hadde ingen lukkede celler og var forholdsvis bred. De lange årene synes å ha hatt mange forgreninger nær spissen, for eksempel syntes medianåren (M) å nå vingekanten som fem årer. Det er noe usikkert om denne tolkningen er holdbar.


== Fossiler ==
Arten er beskrevet fra trias-tiden og hører dermed til de eldste tovingene. Den er bare kjent fra typeeksemplaret.


== Systematisk inndeling ==
Familien lar seg ikke lett passe inn i systematikken til myggene.

Orden tovinger (Diptera)
Mygg (Nematocera)
familien Hyperpolyneuridae Rohdendorf, 1962
Hyperpolyneura phrygaenoides Rohdendorf, 1961


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Hyperpolyneuridae i Encyclopedia of Life 
(en) Hyperpolyneuridae i Global Biodiversity Information Facility 
(en) Hyperpolyneuridae hos Fossilworks
Luanpingitidae

Luanpingitidae er en utdødd gruppe (familie) av mygg (Nematocera).


== Fossiler ==
Arten er beskrevet fra Luanping-formasjonen i Kina. Denne formasjonen stammer fra midtre jura (165-155 millioner år før nåtid).


== Systematisk inndeling ==
Familien lar seg ikke lett passe inn i systematikken til myggene, muligens er den beslektet med fjærmygg Chironomidae.

Orden tovinger (Diptera)
Mygg (Nematocera)
familien Luanpingitidae Zhang, 1986
Luanpingites flavus Zhang, 1986


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Luanpingitidae i Encyclopedia of Life 
(en) Luanpingitidae i Global Biodiversity Information Facility 
(en) Luanpingitidae hos Fossilworks
Harald Høiback

Harald Høiback (født 3. november 1969) er en norsk offiser, historiker og sakprosaforfatter.
Høiback er oberstløytnant i Luftforsvaret og nestkommanderende ved Forsvarets museer. Han har doktorgrad i filosofi fra Universitetet i Oslo og mastergrad i historie fra University of Glasgow. Spesialfeltet hans er doktriner og militær idéhistorie. I tillegg til undervisningsstillinger på alle nivåer i Forsvaret, har Høiback tjenestegjort som jagerflykontrollør og som rådgiver i Forsvarsdepartementet. I 2011 ble han redaktør i Norsk Militært Tidsskrift (NMT).


== Familie ==
Harald Høiback er broren til Steinar Høiback (født 1972), kulturentreprenør i Tønsberg.


== Bokutgivelser ==
Harald Høiback og Hew Strachan: Command and Control in Military Crisis: Devious Decisions (2003)
Harald Høiback og Palle Ydstebø (red.): Krigens vitenskap - En innføring i militærteori (2012)
Harald Høiback: Understanding Military Doctrine: A Multidisciplinary Approach (2013)
Harald Høiback: Krigskunstens historie fra 1500 til i dag (Cappelen Damm Akademisk, 2014)
Bidrag i Alike or different? : Scandinavian approaches to military interventions (2014)
Harald Høiback: (redaktør), (2014), Første verdenskrig: operasjoner, myter og innflytelse, Abstrakt forlag, ISBN 9788279353607
Harald Høiback: Forsvaret - et kritisk blikk fra innsiden (Cappelen Damm Akademisk, 2016)
Harald Høiback: En kort introduksjon til Carl von Clausewitz - krigens filosof (Cappelen Dam Akademisk, 2021)


== Referanser ==
Privatmegleren

PrivatMegleren er en norsk eiendomsmeglerkjede. 
Kjeden er franchisedrevet, og de enkelte avdelingskontorene er gjerne separate aksjeselskaper, hvor aksjene eies av dem som jobber der. Hvert aksjeselskap (avdelingskontor) betaler så en franchiseavgift for å bruke Privatmeglernavnet. Selve navnet og alle tilhørende rettigheter eies av Nordea Bank. Privatmegleren markedsfører derfor som Nordeas Eiendomsmeglerkjede.


=== Historie ===
Privatmegleren ble etablert i 2003 av Robert Fauske, Christian Berg og Miguel Sørholt , med sitt første avdelingskontor i Parkveien 21 i Oslo, som eiendomsmeglerkjeden til Privatbanken ASA. I 2005 kjøpte SEB den lille norske forretningsbanken Privatbanken som dannet grunnlaget for SEBs Private Banking-tilbud i Norge i dag. 
Under navnet SEB Privatbanken hadde de et eierskap på 34% i Privatmegleren, sammen med Fauske og Berg som hver hadde ca. 32% eierskap. I 2007  kjøpte Nordea alle aksjene til SEB og en vesentlig andel av aksjene til gründerne, slik at de ble sittende på en eierpost på 67%. Nordea kjøpte senere resten av aksjene for en hemmelig sum og ble eier alene.Privatmegleren har 76 kontorer i Norge.


== Referanser ==


== Eksterne lenker ==
Offisielt nettsted
Palaeophoridae

Palaeophoridae er en utdødd gruppe (familie) av mygg (Nematocera).   


== Utseende ==
Thorax var utvidet og hvelvet og dekket delvis det forholdsvis lille hodet. Vingene var nokså brede med to lukkede celler inne i vingen. De fremre vingeårene var noe kraftigere enn de bakre. Antennene var nokså korte.


== Fossiler ==
Arten er beskrevet fra Karatau-formasjonen i Kasakhstan. Denne formasjonen stammer fra jura-tiden, mellom 165-155 millioner år før nåtid.


== Systematisk inndeling ==
Plasseringen av arten er svært usikker, det er ikke en gang klart om den bør plasseres i gruppen mygg eller fluer.

Orden tovinger (Diptera)
Mygg (Nematocera)?
familien Palaeophoridae Rohdendorf, 1951
Palaeophora ancestrix (Rohdendorf, 1938)


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Palaeophoridae i Encyclopedia of Life 
(en) Palaeophoridae i Global Biodiversity Information Facility 
(en) Palaeophoridae hos Fossilworks 
Tegning av en vinge (nederst på figuren)
Filippa

Filippa er et kvinnenavn dannet av mannsnavnet Philipp. Navnet har gresk opprinnelse og er dannet av ledd som betyr «venn» og «hest».


== Etymologi ==
Filippa, Filipa og Philippa er feminine former av Philipp, som er dannet som en tysk kortform av Philippus, en latinsk form av det greske navnet Pilippos (gresk: Φιλιππος). Navnet er dannet av phílos, «venn», og hippos, «hest».
Felipa er en spansk form av navnet, og Philippine er en fransk form av navnet.
Pippa er en engelsk kjæleform av Philippa.


== Utbredelse ==
Filippa er kjent brukt i Sverige første gang på 1400-tallet. Navnet har i Sverige vært mest brukt fra 1980-tallet.
Filippa har finsk navnedag 8. mars og svensk navnedag 2. mai. Filipa har bulgarsk navnedag 14. november. Filipina har polske navnedager 21. august, 20. september og 18. november.
Tabellen nedenfor gir en detaljert oversikt over populariteten til kvinnenavnet Filippa og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Philippa Gregory (f. 1954), britisk forfatter
Filippa Lagerbäck (f. 1973), svensk TV-kanalvert
Filippa Giordano (f. 1974), italiensk-meksikansk sanger
Filipa César (f. 1975), portugisisk kunstner
Filippa Hamilton (f. 1985), svensk-fransk modell
Filippa Smedhagen, svensk makeup-artist
Filipa Fino, portugisisk-amerikansk magasinredaktør
Filipa Oliveira, portugisisk smykkedesigner
Philippa Hanna, britisk sanger


== Annen bruk av navnet ==
Filippa K, svensk kleskjede grunnlagt i 1993 av Filippa Knutsson


== Referanser ==


== Eksterne lenker ==
(en) Behind the Name: Filippa
(en) Think Baby Names: Filippa
Alf Bjerckes vei (Oslo)

Alf Bjerckes vei (1, 19, 8-30) er en vei på Alnabru i Oslo. Veien går som blindvei nordover fra Brobekkveien, langs Alnabru skiftestasjon. Den danner grense mellom bydelene Bjerke (vest for veien) og Alna.
Veien fikk navn i 1972 etter malingsfabrikanten Alf Bjercke, som i sin tid hadde fabrikk i Brobekkveien 104-107. Den ligger i et tidligere industriområde som i dag er preget av varedistribusjon.


== Kilder ==
Oslo byleksikon
Arild Svensgam (1999). De er døde – men lever fortsatt i Oslo (2. utg.). Oslo: Galehuset forlag. s. 13. ISBN 8299289424. 


== Eksterne lenker ==
Oslo kommunes bydelsoversikt
Alnabruveien (Oslo)

Alnabruveien (3-15) er en vei på Alnabru i bydel Alna i Oslo. Den går Strømsveien til et stykke forbi Terminalveien.
Veien fikk navn i 1915 etter den lokale jernbanestasjonen ved Vollaveien. Denne ble nedlagt og revet 1971, men nordre del av veien går bort til det som er landets største skiftestasjon. For øvrig har DB Schenker terminal i nr. 15, og i nr. 3 er et sikhtempel i det som en gang var Nordre Alna gård.


== Referanser ==


== Kilder ==
Oslo byleksikon


== Eksterne lenker ==
Oslo kommunes bydelsoversikt
Statens kartverk – Faktaark
Arnulf Øverlands vei (Oslo)

Arnulf Øverlands vei (1-267, 128-282) er en vei på Voksen skog i bydel Vestre Aker i Oslo. Den går som blindvei nordover fra Olaf Bulls vei.
Veien fikk navn etter dikteren Arnulf Øverland i 1981. Mange andre veier i området har også navn etter norske lyrikere.
Mye av bebyggelsen er terrasseblokker fra 1980-årene.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (A)». Oslo kommune. Arkivert fra originalen 29. juli 2014. Besøkt 22. august 2015.
Olaf Bulls vei (Oslo)

Olaf Bulls vei (1-23, 6-82) er en vei på Voksen i bydel Vestre Aker i Oslo. Den går (stort sett) nordover fra Ankerveien til Arnulf Øverlands vei.
Veien fikk navn etter dikteren Olaf Bull i 1981. Mange andre veier i området har også navn etter norske lyrikere.
Mye av bebyggelsen er terrasseblokker fra første havldel av 1980-årene, oppført av Selvaag og for det meste organisert i OBOS-borettslag.


== Kilder ==
Knut Are Tvedt, red. (2010). «Olaf Bulls vei». Oslo byleksikon (5. utg.). Oslo: Kunnskapsforlaget. s. 410-412. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (O)». Oslo kommune. Arkivert fra originalen 29. juli 2014. Besøkt 22. august 2015.
Badebakken (Oslo)

Badebakken er et nabolag på Bjølsen i bydel Sagene i Oslo. Det er også navnet på en vei i dette nabolaget (13, 2-34)
Nabolaget ligger innenfor traseen Kristoffer Aamots gate- Akerselva - gangstien nord for Akerselva sykehjem til Moldegata - Bergensgata - Maridalsveien. Navnet kommer av at i tidligere tider var det en oppdemt sjø her, Håkonsjøen, hvor folk brukte å bade.


== Bebyggelse ==
Det er flere store boligselskap på Bjølsen. Maridalsveien borettslag utgjør hovedparten av bebyggelsen. Dette består av klassiske funkisblokker tegna av arkitekt Einar Engelstad.. Badebakken borettslag ligger i sørvest, mellom Bergensgata og Maridalsveien (som akkurat her er en gangsti). I dette kvartalet holdt Mor Go'hjerta butikk i gamle dager. I nord, der Håkonsjøen lå før i tida, finner man Badebakken sameie som er tegnet av Lund & Slaatto og Felix Arkitekter, og ble oppført i 1999–2000. I sørøst ligger borettslaget Maridslaveien 221, som likeledes er tegnet av Felix Arkitekter. Det planlegges også et større boligprosjekt på den såkalte "Kro-tomta" ved Lisa Plass.
Det er to barnehager i nabolaget: Mor Go'hjertas barnehage mellom elva og Maridalsveien borettslag, og Badebakken barnebakke som ligger inne på Badebakken sameies område.


== Veien Badebakken ==
Veien som heter Badebakken fikk sitt navn i 1948. Veien går som blindvei østover fra Maridalsveien mot Akerselva, mellom Maridalsveien borettslag (sør) og Badebakken sameie (nord), og ender i en snuplass. Derfra er det gangveiforbindelse videre østover til Lillo (Fernanda Nissens gate) på østsiden av Akerselva. Bydelsgrensa mellom Bydel Sagene og Bydel Nordre Aker går langs Badebakken. Det er også noen som regner veien Badebakken som grense mellom strøkene Bjølsen og Nydalen, slik at nabolaget Badebakken dermed deles mellom disse.


== Referanser ==


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Henk Groener

Henk Groener (født 29. september 1960) er en nederlandsk håndballtrener, som er sjef for det nederlandske kvinnelandslaget.


== Karriere ==


=== Spiller ===
Som spiller spilte Groener for AHV Swift Arnhem og TV Aldekerk i Nederland, Wacker Thun i Sveits og TV Emsdetten i Tyskland.22. november 1983 debuterte Groener for det nederlandske herrelandslaget mot Norge under Polar Cup i Drammen, og har siden spilt 208 kamper og scoret 519 mål.


=== Trener ===
Etter endt spillerkarriere i 1993, ble Groener ansatt som trener av den nederlandske klubben HAKA/E&O Emmen. Der ble han til 1996, da han flyttet til Tyskland og tok over trenerjobben i TV Emsdetten. I 2002 ble han ansatt som landslagssjef for det nederlandske herrelandslaget. Foran 2006/07-sesongen dro han tilbake til Tyskland, hvor han trente SG HBR Ludwigsburg.Siden 2009 har Groener trent det nederlandske kvinnelandslaget, hvor han blant annet kvalifiserte laget til Håndball-EM 2010, Håndball-VM 2011 og Håndball-VM 2013.


== Referanser ==


== Eksterne lenker ==
(de) Henk Groener – Munzinger Sportsarchiv
Alexandra Kakurina

Alexandra Kakurina (født 1983) er en profesjonell danser, som blant annet er kjent for å ha deltatt i TV-programmet Skal vi danse. Høsten 2008 var hun dommer i programmet.


== Eksterne lenker ==
(en) Alexandra Kakurina på Internet Movie Database
Egor Filipenko

Egor Filipenko er en norsk danser best kjent for å ha deltatt i Skal vi danse. Høsten 2012 vant han med partneren Hanne Sørvaag, og høsten 2014 vant han sammen med partneren Agnete Kristin Johnsen. Han var dommer i Skal vi danse fra sesong 11 i 2015 til sesong 16 i 2020.I 2014 ble Skal vi danse vinnernummeret til Filipenko og Johnsen beskylt for å være plagiat. Filipenko mente at kritikken var ufortjent hard.Etter Skal vi danse har han jobbet som bilselger. I 2015 ble han dømt til 30 dagers fengsel for fyllekjøring.Han har barn.


== Referanser ==


== Eksterne lenker ==
(en) Egor Filipenko på Internet Movie Database
Leonid Ratner

Leonid Ratner (født 26. desember 1937) er en ukrainsk håndballtrener, som er sjef for det ukrainske kvinnelandslaget. Ratner er kjent for å legge hovedvekt på et fysisk spill, med et solid forsvar med gode bakspillere og kjappe vinger med styrke i kontringer.Han overtok ansvaret for det ukrainske kvinnelandslaget i 1996, og under Sommer-OL 2004 sikret han Ukraina bronsemedalje etter å ha vunnet 21-18 over Frankrike i bronsefinalen.Ratner tok på nytt ansvar for kvinnelandslaget i 2011 og kvalifiserte laget til Håndball-EM 2012.


== Referanser ==
Dmitrij Andrejkin

Dmitrij Andrejkin (født 5. februar 1990) er en russisk stormester i sjakk (2007). Han vant Junior-VM i sjakk i 2010, og ble russisk mester to år senere. I 2014 endte han på 5.-plass under kandidatturneringen under VM i sjakk.


== Eksterne lenker ==
(en) Dmitrij Andrejkin – FIDE 
(en) Dmitrij Andrejkin – chessgames.com 
(en) Dmitrij Andrejkin – Chess.com 
(en) Dmitrij Andrejkin – 365Chess.com
Filosofiåret 1909

Filosofiåret 1909 er en oversikt over hendelser, utgivelser og personer med tilknytning til filosofi i 1909.


== Hendelser ==


== Publiseringer ==


== Fødsler ==


== Dødsfall ==
20. januar – Torkel Halvorsen Aschehoug, norsk rettsfilosof, sosialøkonom og politiker (født 1822)
26. februar - Hermann Ebbinghaus, tysk psykolog og filosof (født 1850)
19. mars - James Hutchison Stirling, engelsk filosof (født 1820)
14. mai - Giovanni Vailati, italiensk filosof, matematiker og historiker (født 1863)
12. oktober - Carl Hilty, sveitsisk moralfilosof og statsrettslærd (født 1833)
		
		
		
		
		
		
		


== Referanser ==
Anne Kures sti (Oslo)

Anne Kures sti er en gangvei i Voksenlia i bydel Vestre Aker i Oslo. Den går som en snarvei gjennom skogen mellom to deler av Hospitsveien, som slynger seg i sikksakk oppover åsen.
Navnet ble vedtatt i 1927. Anne Kure (1845 – 1914) eide og drev Anne Kures hotell i Voksenkollveien 20. Det brant ned til grunnen natt til 3. mai 1941 mens tyske soldater bodde der. Rester av grunnmuren står der ennå.


== Se også ==
Anne Kure
Anne Kure-banen
Voksenkoll-ulykken som fant sted ikke langt unna 18. desember 1945


== Kilder ==
Oslo byleksikon
Anne Brannfjelds vei (Oslo)

Anne Brannfjelds vei er en vei i Ekeberg hageby i bydel Nordstrand i Oslo. Den går mellom Brannfjellveien og Enoks vei.
Veien het opprinnelig Vei 2749. Den fikk sitt nåværende navn i 2008 etter Anne Brandfjeld, som kom til Oslo fra Vardal og var sin tids mest berømte signekjerring her i landet.
Ingen hus har adresse knyttet til denne veien.


== Referanser ==


== Kilder ==
Oslo byleksikon
Årvollveien (Oslo)

Årvollveien (3-85, 2-72) er en vei på Årvoll i Oslo. Den går fra Bjerkekrysset ved Trondheimsveien og tråkler seg gjennom boligstrøk til en parkeringsplass vest for Isdammen og nord for Dugnadsveien.
Det meste av veien ligger i bydel Bjerke, men den nordligste delen (inkludert nr. 85 ved Isdammen) er i bydel Nordre Aker.
Navnet ble vedtatt i 1904. Veien og området har navn etter Årvoll gård.


== Bebyggelse ==
Nr. 15-21: Årvoll senter, kjøpesenter som også omfatter boliger
Nr. 25: Årvoll seniorsenter
Nr. 35: Årvoll gård, i dag et kultursenter med selskapslokaler
Nr. 41-43: Blokker i borettslaget Årvoll Øst , oppført 1952–54 ved USBL
Nr. 52-62: Årvollskogen, 3 boligsameier, med drøyt 300 leiligheter oppført 2006–07 ved arkitektkontoret Jensen & Skodvin
Nr. 53: Bevaringsverdig våningshus og uthus fra plassen Stig, tidligere skysstasjon og kafé
Nr. 55: Blokk i Stig borettslag (som ellers ligger i Selvbyggerveien 4-22)
Nr. 85: Tidligere husmannsplassen Øvre Isdam, i kommunal eie og tilholdssted for Isdammens venner


== Referanser ==


== Kilder ==
Knut Are Tvedt, red. (2010). «Årvollveien». Oslo byleksikon (5 utg.). Oslo: Kunnskapsforlaget. s. 644. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (Å)». Oslo kommune. Arkivert fra originalen 29. juli 2014. Besøkt 22. august 2015.